**ZMENY A DOPLNKY Č. 1**

**VŠEOBECNE ZÁVÄZNÉHO NARIADENIA Č. 2/2020**

**o nakladaní s komunálnymi odpadmi a s drobnými stavebnými odpadmi**

**na území obce Chvalová**

(n á v r h)

#### Obecné zastupiteľstvo vo Chvalovej sa podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) uznieslo na týchto zmenách a doplnkoch:

#### Článok 1

Všeobecne záväzné nariadenie č. 2/2020 o nakladaní s komunálnymi odpadmi a s drobnými stavebnými odpadmi na území obce Chvalová sa mení a dopĺňa takto:

1. § 8 Spôsob a podmienky triedeného zberu komunálnych odpadov sa na konci dopĺňa o časť, ktorá znie:

*Šatstvo a textílie*

*Šatstvo a textílie môžu obyvatelia odovzdávať na mieste určenom obcou v termínoch stanovených v ročnom harmonograme dohodnutom s oprávnenou organizáciou, s ktorou má obec uzavretú zmluvu na zber a prepravu komunálnych odpadov. Oddelene sa odovzdáva šatstvo (druh odpadu 20 01 10) a oddelene ostatné textílie (druh odpadu 20 01 11). O mieste a termíne zberu sú obyvatelia v dostatočnom predstihu informovaní spôsobom v obci obvyklým. Šatstvo a textílie musia byť suché, nesmú zapáchať a odovzdávajú sa v plastových nepoškodených vreciach, ktoré si obyvatelia zabezpečujú sami.*

#### Článok 2

1. Nadobudnutím účinnosti tohto nariadenia sa v celom rozsahu ruší Všeobecne záväzné nariadenie obce Chvalová č. 1/2021 o poplatku za znečisťovanie ovzdušia malým zdrojom na území obce Chvalová vrátane jeho zmien a doplnkov č. 1.
2. Na týchto zmenách a doplnkoch sa uznieslo obecné zastupiteľstvo vo Chvalovej dňa 03.10.2024 a nadobúdajú účinnosť 15-tym dňom od ich vyhlásenia vyvesením na úradnej tabuli obce.

......................................

 starosta obce

Vyvesené: 12.11.2024 Zvesené: